b'\n_START_ARTICLE_\nTaljivost\n_START_PARAGRAPH_\nTaljivost je merilo za koli\xc4\x8dino toplote, ki je potrebna, da se mineral raztali v kroglico, ali da se vsaj zaoblijo njegovi ostri robovi._NEWLINE_\xc5\xa0tevilo mineralov, ki se raztalijo na plamenu sve\xc4\x8de ali v\xc5\xbeigalnika, je zelo majhno. Tak\xc5\xa1ni minerali imajo oceno taljivosti 1 ali 2. Ocena taljivosti v ve\xc4\x8dini primerov nima kak\xc5\xa1ne prakti\xc4\x8dne vrednosti. Bolj pomemben je podatek ali se snov sploh tali ali ne._NEWLINE_Lahko taljive so na primer zlitine za spajkanje, ki niso minerali. Nekatere snovi, na primer opeka za oblaganje pe\xc4\x8di, imajo zelo visoka tali\xc5\xa1\xc4\x8da in zato majhno taljivost. Materiali z zelo visokimi tali\xc5\xa1\xc4\x8di so ognjeodporni materiali.'